শিক্ষামন্ত্রী-চাকরিহারাদের বৈঠক, কাটবে কি জট?

কলকাতা: চাকরিহারাদের শিক্ষকদের (SSC Jobless Teacher’s) সঙ্গে জরুরি বৈঠকে বসলেন শিক্ষামন্ত্রী ব্রাত্য বসু (Bratya Basu) । ১২ জন না হলে বৈঠক নয়”, সাফ জানিয়েছিলেন চাকরিহারারা। অবশেষে তাঁদের দাবিকে মান্যতা দিলেন শিক্ষামন্ত্রী। চাকরিহারাদের ১২ জন প্রতিনিধির সঙ্গেই বৈঠক শুরু হল। বৈঠকের লাইভ স্ট্রিমিংয়ের দাবি চাকরিহারাদের। বৈঠকে উপস্থিত রয়েছেন এসএসসির চেয়ারম্যান সিদ্ধার্থ মজুমদার, মধ্যশিক্ষা পর্ষদের সভাপতি রামাণুজ গঙ্গোপাধ্যায়।। দফতরের আধিকারিক সহ, আইন বিভাগের আধিকারিকরাও এই বৈঠকে উপস্থিত রয়েছেন। এই বৈঠকের পর চাকরিহারারা কতটা আশ্বস্ত হবেন সেটা দেখা বিষয়। আদৌ কি তারা আশ্বস্ত হবে না পরবর্তী পদক্ষেপের ঘোষণা ককবেন? সেই দিকে তাকিয়ে রাজ্যবাসী।

বিকাশ ভবনের (Bikash Bhawan) সামনেও অবস্থানে বসলেন চাকরিহারাদের একাংশ। কেউ এসেছেন একরত্তি সন্তান কোলে তো কেউ এসেছেন নিজেদের সহকর্মীদের পাশে দাঁড়াতে। কারও হাতে দেখা গেল তাঁর বাবা ‘যোগ্য শিক্ষক’ লেখা প্ল্যাকার্ড। ওএমআরের প্রতিলিপি, নিয়োগের যাবতীয় নথিও নিয়ে এসেছেন চাকরিহারারা। পুলিশকে কারও গায়ে হাত না দেওয়ার বার্তাও দিয়েছেন তাঁরা। আন্দোলনকারীদের পক্ষ থেকে মাইকে ঘোষণা করা হচ্ছে, বাইরের কাউকে কোনও রকম বিশৃঙ্খলা বাধাতে দেবেন না। শৃঙ্খলা বাধাতে গেলেই তাঁদেরকে চিহ্নিত করুন। কসবার ঘটনার পুনরাবৃত্তি না হয়, সে দিকেও খেয়াল রাখছেন চাকরিহারারা। তাঁরা জানিয়েছেন শান্তিপূর্ণ ভাবেই তাঁরা নিজেদের দাবিদাওয়া জানাতে এসেছেন।

আরও পড়ুন: কসবাকাণ্ডের তদন্তের দায়িত্ব থেকে ‘লাথি মারা’ এসআইকে সরাল লালবাজার

দেখুন ভিডিও